Period: Old Babylonian
Genre: Literary
Transliteration:
<SURFACE>
<COLUMN>
...nud-a ma-ra-ab...
...tuš-a du₁₇ ma-ra-ab...
kur₉-ra-ma-ni dumu ki aŋ₂-a-ŋu₁₀
kur₉-ra-ma-ni dumu sag₉-ga-ŋu₁₀
id₂ mun₃-na-gin₇ pa₅ na-an-zu-zu
sahar-ŋar id₂-da-gin₇ zi-zi na-an-zu-zu-u₃
a zal-le-gin₇ še₂₁-zu na-an-ba-la₂-e
iti₆ e₂-ba nam-bi₂-ni-ib₂-kur₉-kur₉ še₂₁-zu
na-an-ga-ba-e-da-du₃-e igi-zu ki-ŋu₁₀-uš-še₃
...gin₇ ki si-im-si-im ak-zu-še₃ na-an-ga-ba-e-da-du₃-e igi-zu ki-ŋu₁₀-uš-še₃
...gin₇ mur-gu₇-zu-še₃ na-an-ga-ba-e-da-du₃-e igi-zu ki...uš-še₃
...gin₇ ki eš₃-dam <unk> zu-še₃
...an-ga-ba-e-da-du₃-e igi-zu ki-ŋu₁₀-uš-še₃
gud-gin₇ tur₃-ra kur₉-ra-zu-še₃
ku₆-ŋu₁₀ {d}dil-im₂-babbar-re he₂-da-hul₂
udu-gin₇ amaš-a kur₉-ra-zu-še₃
ku₆-ŋu₁₀ {d}dumu-zid {lu₂}sipad-da he₂-da-hul₂
<COLUMN>
...
ku₆...
...
ku₆-ŋu₁₀ eštub{ku₆}ŋu₁₀ he₂...
gi-muš giggi a-šag₄-ga...
ku₆-ŋu₁₀ kun-bi₂{ku₆}ŋu₁₀ he₂-en...
emeda <unk> gu₂ id₂-taka₄ niŋ₂-silaŋ-ŋa₂...
ku₆-ŋu₁₀ kun-bi₂{ku₆}ŋu₁₀ he₂-en-ga
kun si gam₃ si ku₆ <unk> ta-ta lah₅
ku₆-ŋu₁₀ ubiₓ(|ŠE.SUHUR|) gal-ŋu₁₀ he₂-en
ku₆ nundum-ba dumu er₂ pad₃-da-gin₇
ku₆-ŋu₁₀ ubiₓ(|ŠE.SUHUR|) sal-ŋu₁₀ he₂-en-ga
saŋ-du {ŋeš}al-e zu₂ {ŋeš}ga-rig₂
ŋiri₃-pad-ra₂-bi {ŋeš}u₃-suh₅ an-na
<unk> <unk> <unk> bi {kuš}ummud {d}dumu-zid
kun sal-la-bi {kuš}a₂-si šu-ku₆-e-ne
kuš niŋ₂-gu₇-a kiŋ₂ šu nu-ŋa₂-ŋa₂
ku₆-ŋu₁₀ mur{ku₆}ŋu₁₀ he₂-en-ga
ŋiri₃ ku₆ a lu₃-lu₃ gur₄-gur₄-ra
ku₆-ŋu₁₀ kiŋ₂{ku₆}ŋu₁₀ he₂-en-ga
<SURFACE>
<COLUMN>
saŋ-du {na₄}kinkin šu šu saŋ ur-gir₁₅-ra
murgu₂ <unk> <unk> de₃ bar dim du₃-du₃-de₃
ku₆-ŋu₁₀ peš₁₁-gid₂-ŋu₁₀ he₂-en-ga
šag₄-niŋin za-pa-aŋ₂-bi gu₂-bala-bi
ku₆-ŋu₁₀ peš₁₁-ŋu₁₀ he₂-en-ga-mu-e
...<unk> na sig₁₀-ga ku₆ še-er-tab-ba e₃ zu-zu
ku₆ dug₃-ga i₃-ŋal₂ niŋ₂-gig-ga
ku₆-ŋu₁₀ ab-suhur-ŋu₁₀ he₂-en-ga-mu-e
ku₆ a-tar du₃ ze₂ me-ze₂-bi ŋar-ra
ku₆-ŋu₁₀ a-gar₆-gar₆{ku₆}ŋu₁₀ he₂-en-ga-mu-e
dumu dam-gar₃-ra i₃ ga su₃-a-ŋu₁₀
ku₆-ŋu₁₀ ka-mar{ku₆}ŋu₁₀ he₂-en-ga
dumu mar-tu bar-ta <unk> <unk> <unk>
ku₆-ŋu₁₀ agargara bar-huš{ku₆} he₂-en-ga
ku₆ u₂ gu₇ nu-gu₇-a a <unk>...
ku₆-ŋu₁₀ a-zag-gur₁₁{ku₆}...
kuš dugud gar₃-ru <unk>...
ku₆-ŋu₁₀ muš...
<unk>...
...
<COLUMN>
sug id₂-da-ka gu₃ hul-bi de₃-de₃
ku₆-ŋu₁₀ akan-ni{mušen}ŋu₁₀ šu-še₃ ba-e-la₂-e
a sa-par₄ la₂ sa-par₄-ra ma-ra-niŋin
ku₆-ŋu₁₀ ubur-ri{mušen}ŋu₁₀ šu-še₃ ba-e-la₂-e
ŋiri₃ niŋ₂ zi-zi zu₂ bir₉-bir₉-ra
a bar-bar-ta kaš₄ im-sar-sar-re
ku₆-ŋu₁₀ kiši₆-bar{mušen}ŋu₁₀ šu-še₃ ba-e-la₂-e
...a šu nu-tag-tag-ge
...mušen-a <unk> ku₆-a
...ŋu₁₀ ki-ib{mušen}ŋu₁₀ šu-še₃ ba-e-la₂-e
...ur₂-limmu₂ sug gir₅-gir₅ lug
ku₆-ŋu₁₀ kud-da-ŋu₁₀ šu-še₃ ba-e-la₂-e
...še₃ nu-mu-e-la₂-e ŋiri₃-še₃ nu-mu-e-la₂-e
...ŋu₁₀ ud zal-zal za-e ugu-ŋu₁₀-uš ŋa₂-nu
...zal-zal za-e ugu-ŋu₁₀ ŋa₂-nu
...ga-ša-an {lu₂}šu-ku₆-da za-ra he₂-en-da-hul₂
...

Cuneiform:
<SURFACE>
<COLUMN>
...𒈿𒀀𒈠𒊏𒀊...
...𒆪𒀀𒉈𒈠𒊏𒀊...
𒆭𒊏𒈠𒉌𒌉𒆠𒉘𒀀𒈬
𒆭𒊏𒈠𒉌𒌉𒊷𒂵𒈬
𒀀𒇉𒁴𒈾𒁶𒉽𒂊𒈾𒀭𒍪𒍪
𒅖𒃻𒀀𒇉𒁕𒁶𒍣𒍣𒈾𒀭𒍪𒍪𒅇
𒀀𒉌𒇷𒁶𒄷𒈿𒍪𒈾𒀭𒁀𒇲𒂊
𒌓𒀭𒋀𒆠𒂍𒁀𒉆𒉈𒉌𒌈𒆭𒆭𒄷𒈿𒍪
𒈾𒀭𒂵𒁀𒂊𒁕𒆕𒂊𒅆𒍪𒆠𒈬𒍑𒂠
...𒁶𒆠𒋛𒅎𒋛𒅎𒀝𒍪𒂠𒈾𒀭𒂵𒁀𒂊𒁕𒆕𒂊𒅆𒍪𒆠𒈬𒍑𒂠
...𒁶𒄯𒅥𒍪𒂠𒈾𒀭𒂵𒁀𒂊𒁕𒆕𒂊𒅆𒍪𒆠...𒍑𒂠
...𒁶𒆠𒀊𒁮<unk>𒍪𒂠
...𒀭𒂵𒁀𒂊𒁕𒆕𒂊𒅆𒍪𒆠𒈬𒍑𒂠
𒄞𒁶𒉣𒇬𒊏𒆭𒊏𒍪𒂠
𒄩𒈬𒀭𒀸𒁽𒌓𒊑𒃶𒁕𒄾
𒇻𒁶𒁦𒀀𒆭𒊏𒍪𒂠
𒄩𒈬𒀭𒌉𒍣𒇽𒉺𒇻𒁕𒃶𒁕𒄾
<COLUMN>
...
𒄩...
...
𒄩𒈬𒄞𒄩𒈬𒃶...
𒄀𒈲𒈪𒀀𒊮𒂵...
𒄩𒈬𒆲𒉈𒄩𒈬𒃶𒂗...
𒌝𒈨<unk>𒄘𒀀𒇉𒋺𒃻𒋃𒂷...
𒄩𒈬𒆲𒉈𒄩𒈬𒃶𒂗𒂵
𒆲𒋛𒆛𒋛𒄩<unk>𒋫𒋫𒁺𒁺
𒄩𒈬𒊺𒋦𒃲𒈬𒃶𒂗
𒄩𒅻𒁀𒌉𒀀𒅆𒅆𒊒𒁕𒁶
𒄩𒈬𒊺𒋦𒊩𒈬𒃶𒂗𒂵
𒊕𒁺𒄑𒀠𒂊𒅗𒄑𒂵𒍮
𒄊𒉻𒁺𒁉𒄑𒅇𒆪𒀭𒈾
<unk><unk><unk>𒁉𒋢𒀀𒂔𒇲𒀭𒌉𒍣
𒆲𒊩𒆷𒁉𒋢𒀉𒋛𒋗𒄩𒂊𒉈
𒋢𒃻𒅥𒀀𒆥𒋗𒉡𒂷𒂷
𒄩𒈬𒄯𒄩𒈬𒃶𒂗𒂵
𒄊𒄩𒀀𒈖𒈖𒆸𒆸𒊏
𒄩𒈬𒆥𒄩𒈬𒃶𒂗𒂵
<SURFACE>
<COLUMN>
𒊕𒁺𒎎𒄯𒋗𒋗𒊕𒌨𒂠𒊏
𒈱<unk><unk>𒉈𒁇𒁴𒆕𒆕𒉈
𒄩𒈬𒄩𒁍𒈬𒃶𒂗𒂵
𒊮𒆸𒆸𒍝𒉺𒉘𒁉𒄘𒁄𒁉
𒄩𒈬𒄩𒈬𒃶𒂗𒂵𒈬𒂊
...<unk>𒈾𒋧𒂵𒄩𒊺𒅕𒋰𒁀𒌓𒁺𒍪𒍪
𒄩𒄭𒂵𒉌𒅅𒃻𒍼𒂵
𒄩𒈬𒀊𒋦𒈬𒃶𒂗𒂵𒈬𒂊
𒄩𒀀𒋻𒆕𒍢𒈨𒍢𒁉𒃻𒊏
𒄩𒈬𒀀𒉣𒉣𒄩𒈬𒃶𒂗𒂵𒈬𒂊
𒌉𒁮𒃼𒊏𒉌𒂵𒋤𒀀𒈬
𒄩𒈬𒅗𒈥𒄩𒈬𒃶𒂗𒂵
𒌉𒈥𒌅𒁇𒋫<unk><unk><unk>
𒄩𒈬𒉩𒁇𒍽𒄩𒃶𒂗𒂵
𒄩𒌑𒅥𒉡𒅥𒀀𒀀<unk>...
𒄩𒈬𒀀𒍠𒂵𒄩...
𒋢𒂂𒃼𒊒<unk>...
𒄩𒈬𒈲...
<unk>...
...
<COLUMN>
𒆹𒀀𒇉𒁕𒅗𒅗𒅆𒌨𒁉𒉈𒉈
𒄩𒈬𒁛𒉌𒄷𒈬𒋗𒂠𒁀𒂊𒇲𒂊
𒀀𒊓𒆦𒇲𒊓𒆦𒊏𒈠𒊏𒆸𒆸
𒄩𒈬𒁛𒊑𒄷𒈬𒋗𒂠𒁀𒂊𒇲𒂊
𒄊𒃻𒍣𒍣𒅗𒉈𒉈𒊏
𒀀𒁇𒁇𒋫𒁽𒅎𒊬𒊬𒊑
𒄩𒈬𒊾𒁇𒄷𒈬𒋗𒂠𒁀𒂊𒇲𒂊
...𒀀𒋗𒉡𒋳𒋳𒄀
...𒄷𒀀<unk>𒄩𒀀
...𒈬𒆠𒅁𒄷𒈬𒋗𒂠𒁀𒂊𒇲𒂊
...𒌫𒇹𒆹𒁽𒁽𒇻
𒄩𒈬𒋻𒁕𒈬𒋗𒂠𒁀𒂊𒇲𒂊
...𒂠𒉡𒈬𒂊𒇲𒂊𒄊𒂠𒉡𒈬𒂊𒇲𒂊
...𒈬𒌓𒉌𒉌𒍝𒂊𒌋𒅗𒈬𒍑𒂷𒉡
...𒉌𒉌𒍝𒂊𒌋𒅗𒈬𒂷𒉡
...𒂵𒊭𒀭𒇽𒋗𒄩𒁕𒍝𒊏𒃶𒂗𒁕𒄾
...